CELEX: 62011CO0069
Language: el
Date: 2011-12-09 00:00:00
Title: Διάταξη του Δικαστηρίου (όγδοο τμήμα) της 9ης Δεκεμβρίου 2011.#Connoisseur Belgium BVBA κατά Belgische Staat.#Αίτηση για την έκδοση προδικαστικής αποφάσεως: Rechtbank van eerste aanleg te Brugge - Βέλγιο.#Άρθρο 104, παράγραφος 3, πρώτο εδάφιο, του Κανονισμού Διαδικασίας - Έκτη οδηγία ΦΠΑ - Άρθρο 11, A, παράγραφος 1, στοιχείο α΄ - Βάση επιβολής του φόρου - Έξοδα μη χρεωθέντα από τον υποκείμενο στον φόρο.#Υπόθεση C-69/11.

Διάταξη του Δικαστηρίου (όγδοο τμήμα) της 9ης Δεκεμβρίου 2011 – Connoisseur Belgium κατά Belgische Staat
      (Υπόθεση C‑69/11)
      «Άρθρο 104, παράγραφος 3, πρώτο εδάφιο, του Κανονισμού Διαδικασίας – Έκτη οδηγία ΦΠΑ – Άρθρο 11, A, παράγραφος 1, στοιχείο α΄ – Βάση επιβολής του φόρου – Έξοδα μη χρεωθέντα από τον υποκείμενο στον φόρο»
      Φορολογικές διατάξεις – Εναρμόνιση των νομοθεσιών – Φόροι κύκλου εργασιών – Κοινό σύστημα φόρου προστιθέμενης αξίας – Βάση επιβολής του φόρου – Παροχή υπηρεσιών – Αντιπαροχή που πράγματι λαμβάνει ο παρέχων υπηρεσίες – Έξοδα που μπορούσαν να χρεωθούν δυνάμει της συμβάσεως αλλά τα οποία δεν χρεώθηκαν – Δεν περιλαμβάνονται (Οδηγία 77/388 του Συμβουλίου, άρθρο 11, A, § 1, στοιχείο α΄) (βλ. σκέψη 22 και διατακτ.)
      Αντικείμενο 
      
         
               Αίτηση εκδόσεως προδικαστικής αποφάσεως – Rechtbank van eerste aanleg te Brugge – Ερμηνεία του άρθρου 11, Α, παράγραφος 1,
                  στοιχείο α΄, της έκτης οδηγίας 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών
                  μελών, των σχετικών με τους φόρους κύκλου εργασιών – Κοινό σύστημα φόρου προστιθεμένης αξίας: ομοιόμορφη φορολογική βάση (EE
                  ειδ. έκδ. 09/001, σ. 49), και του άρθρου 73 της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το
                  κοινό σύστημα φόρου προστιθέμενης αξίας (EE L 347, σ. 1) – Μίσθωση σκαφών αναψυχής – Συμφωνία επιμερισμού του κόστους μεταξύ
                  της επιχειρήσεως που εκμισθώνει τα σκάφη και της μισθώτριας επιχειρήσεως – Δυνατότητα χρεώσεως ορισμένων εξόδων στη μισθώτρια
                  επιχείρηση – Μη χρέωση – Εθνική διάταξη που επιβάλλει την καταβολή ΦΠΑ για αυτά τα μη χρεωθέντα έξοδα
               
            Διατακτικό 
      Το άρθρο 11, A, παράγραφος 1, στοιχείο α΄, της έκτης οδηγίας 77/388/ΕΟΚ του Συμβουλίου, της 17ης Μαΐου 1977, περί εναρμονίσεως
         των νομοθεσιών των κρατών μελών, των σχετικών με τους φόρους κύκλου εργασιών – Κοινό σύστημα φόρου προστιθεμένης αξίας: ομοιόμορφη
         φορολογική βάση, έχει την έννοια ότι, υπό περιστάσεις όπως αυτές της υποθέσεως της κύριας δίκης, δεν οφείλεται φόρος προστιθέμενης
         αξίας επί των εξόδων ή επί των ποσών που θα μπορούσαν βάσει συμβάσεως να χρεωθούν από τον υποκείμενο στον φόρο στον αντισυμβαλλόμενό
         του, αλλά τα οποία δεν χρεώθηκαν.